Τζένσεν Ακλς

Ο Τζένσεν Ρος Ακλς (, 1 Μαρτίου 1978 - ) είναι Αμερικανός ηθοποιός και σκηνοθέτης. Είναι ευρύτερα γνωστός για τους ρόλους του σε τηλεοπτικές σειρές, συγκεκριμένα για το ρόλο του ως Έρικ Μπράντι στο Days of our Lives, για τον οποίο βραβεύτηκε αρκετές φορές, ως Alec/X5-494 στο Dark Angel, ως Τζέισον Τιγκ στο Smallville, ως Ντιν Γουίντσεστερ στο Supernatural και πλέον ως Soldier Boy στο The Boys.

 Βιογραφία 
 Προσωπική ζωή 
Γεννήθηκε στο Ντάλας του Τέξας, γιος της Ντόνα Τζοάν και του (ηθοποιού) Άλαν Ρότζερ Ακλς. Έχει έναν αδερφό, τον Τζόσουα, τρία χρόνια μεγαλύτερο και μια αδερφή, την Μακένζι, επτά χρόνια μικρότερή του. Η καταγωγή του είναι γενικά από την Μεγάλη Βρετανία (πιο συγκεκριμένα, Αγγλία, Ιρλανδία και Σκωτία). Ο Ακλς ως προς την θρησκεία, θεωρεί τον εαυτό του Χριστιανό, χωρίς να ασπάζεται την Ορθόδοξη ή την Καθολική εκκλησία.

Αρχικά σκόπευε να σπουδάσει αθλητιατρική στο Τεχνολογικό Πανεπιστήμιο του Τέξας, και να γίνει φυσικοθεραπευτής, αλλά προτίμησε να ξεκινήσει καριέρα ηθοποιού, μετακομίζοντας στο Λος Άντζελες.

Τον Νοέμβριο του 2009, μετά από τρία χρόνια σχέσης, αρραβωνιάστηκε την, επίσης ηθοποιό, Ντάνιελ Χάρις και παντρεύτηκαν στις 15 Μαΐου του 2010, στην γενέτειρά του. Στις 30 Μαΐου 2013, απέκτησαν μαζί, μια κόρη με το όνομα Τζάστις Τζέι Άκλς. Το 2016 ο Ακλς και η γυναίκα του ανακοίνωσαν ότι περιμένουν δίδυμα,ένα αγόρι και ένα κορίτσι, τα οποία θα γεννηθούν μέσα στη χρονιά.

Στις αρχές του Δεκεμβρίου, ο Ακλς ανέβασε μία φωτογραφία στον προσωπικό του λογαριασμό στο Instagram, όπου ανακοίνωσε τη γέννηση των διδύμων, στα οποία αυτός και η γυναίκα του έδωσαν τα ονόματα Arrow και Zeppelin.

 Καριέρα 
Από την ηλικία των 4 μπήκε στον χώρο του θεάματος, κάνοντας διαφημίσεις και άλλα. Ξεκίνησε ενεργά την ενασχόλησή του με τον χώρο της ηθοποιίας, το 1996, πραγματοποιώντας guest ρόλους σε διάφορες σειρές. Έγινε ιδιαίτερα γνωστός από το 1997 έως το 2000 και κέρδισε καλές κριτικές αλλά και βραβεία, για τον ρόλο του ως Έρικ Μπράντι, στην αμερικανική σειρά Days of our Lives.

Αφού αποχώρησε από το καστ της σειράς αυτής, συνέχισε την προσπάθεια σε άλλες. Ενώ το 2000 έχασε τον πρωταγωνιστικό ρόλο για το Smallville, ως Superman/Κλαρκ Κεντ, επέστρεψε για άλλο ρόλο στην σειρά, το 2004. Εκτός αυτού, πραγματοποίησε εμφανίσεις και σε άλλα λιγότερο επιτυχημένα σήριαλ.

Από το 2005, είχε το ρόλο του Ντιν Γουίντσεστερ στην σειρά Supernatural στην οποία βραβεύτηκε αρκετές φορές, και η οποία έλαβε τέλος στις 19 Νοεμβρίου 2020 ύστερα από 15 επιτυχημένους κύκλους κάνοντας τη τη γηραιότερη σειρά επιστημονικής φαντασίας των Η.Π.Α.

Στις 3 Ιουνίου 2022 αναμένεται ο νέος του πολλά υποσχόμενος ρόλος στην πολυβραβευμένη σειρά του Amazon «The Boys» στην οποία θα υποδυθεί τον Soldier Boy.

Η καριέρα του έχει επικεντρωθεί κυρίως στην τηλεόραση. Στον κινηματογράφο, έχει πρωταγωνιστήσει σε ένα remake της ταινίας My Bloody Valentine του 1981, που προβλήθηκε το 2009. Έχει επίσης πρωταγωνιστήσει στην ταινία Ten Inch Hero, όπου συνεργάστηκε με την σύντροφό του, Ντανιήλ Χάρις.

Βραβεία και Υποψηφιότητες
ΈτοςΣειρά/ΤαινίαΒραβείαΚατηγορίαΑποτέλεσμα1998Days of Our LivesSoap Opera Digest AwardΚαλύτερος άνδρας πρωτοεμφανιζόμενος1998Days of Our LivesDaytime Emmy AwardΚαλύτερος νεαρός ηθοποιός δραματικής σειράς1999Days of Our LivesDaytime Emmy AwardΚαλύτερος νεαρός ηθοποιός δραματικής σειράς2000Days of Our LivesDaytime Emmy AwardΚαλύτερος νεαρός ηθοποιός δραματικής σειράς2006SupernaturalTeen Choice AwardΤηλεόραση - Choice Πρωτοεμφανιζόμενος σταρ2006SupernaturalConstellation AwardΚαλύτερη ανδρική ερμηνεία το 2006 σε επεισόδιο σειράς επιστημονικής φαντασίας (για το "In My Time of Dying")2007SupernaturalSFX AwardΚαλύτερος ηθοποιός τηλεόρασης2008SupernaturalConstellation AwardΚαλύτερη ανδρική ερμηνεία το 2007 σε επεισόδιο σειράς επιστημονικής φαντασίας (για το "What Is and what Should Never Be")2008SupernaturalEwwy AwardΚαλύτερος ηθοποιός σε δραματική σειρά2009SupernaturalConstellation AwardΚαλύτερη ανδρική ερμηνεία το 2008 σε επεισόδιο σειράς επιστημονικής φαντασίας (για το "In the Beginning")2010SupernaturalEwwy AwardΚαλύτερος ηθοποιός δραματικής σειράς2010SupernaturalConstellation AwardΚαλύτερη ανδρική ερμηνεία το 2009 σε επεισόδιο σειράς επιστημονικής φαντασίας (για το "The End")2011SupernaturalTV Guide AwardΑγαπημένος ηθοποιός2012SupernaturalTeen Choice AwardΗθοποιός τηλεόρασης Choice: Φαντασίας/Sci-Fi2013SupernaturalConstellation AwardΚαλύτερη ανδρική ερμηνεία το 2012 σε επεισόδιο σειράς επιστημονικής φαντασίας (για το "We Need To Talk About Kevin")2013SupernaturalPeople's Choice AwardΑγαπημένος δραματικός ηθοποιός τηλεόρασης2013SupernaturalSFX AwardΑγαπημένος ηθοποιός τηλεόρασης 2013SupernaturalTeen Choice AwardΗθοποιός τηλεόρασης Choice: Φαντασίας/Sci-Fi 2014SupernaturalPeople's Choice AwardΑγαπημένος ηθοποιός τηλεόρασης Sci-Fi/Φαντασίας

 Παραπομπές 

 Εξωτερικοί σύνδεσμοι 
 Ο Τζένσεν Ακλς στην IMDb

Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής